
ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης της συνοικίας Α. «Καράμπαμπα» 
δήμου Χαλκιδέων και της κοινότητας Δροσιάς (ν. Εύβοιας). . 1 

ΑΝΑΚΟΙΝΩΣΕΙΣ 

Ειδοποίηση παρακατάθεσης αποζημίωσης από αναγκαστική απαλ¬ 
λοτρίωση λόγω ρυμοτομίας Αστικού ακινήτου, κειμένου στην πε¬ 
ριφέρεια του Δήμου Βύρωνος Αττικής.. 2 

ΠΟΛΕΟΔΟΜΙΑ 

ΔΙ ΑΤΑΓΜΑΤ Α 

( 1 ) 

Έγκριση πολεοδομικής μελέτης της συνοικίας Α. «Καράμπαμπα» δή¬ 
μου Χαλκιδέων και της κοινότητας Δροσιάς (ν. Εύβοιας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: . Ν 

1. Τις διατάξεις του Ν. 1337/1983 «επέκτασή των πολεοδομικών 
σχεδίων, οικιστική ανάπτυξη και σχετικές ρυθμίσεις» (ΦΕΚ 33/Α'), 
όπως τροποποιήθηκε με το Ν. 1512/1985 «Τροποποίηση και συμπλή¬ 
ρωση πολεοδομικών διατάξεων, ρύθμιση συναφών θεμάτων και θεμά¬ 
των Ταμείου Νομικών» (ΦΕΚ 4/Α') και ειδικότερα τα άρθρα 6 (παρ. 1, 

4, 5 και 6) και 7( παρ. 1, 2 και 4). 

2. Τις διατάξεις του ν.δ/τος της 17.7.1923 «Περί σχεδίων πόλεων 
κ.λπ» όπως μεταγενέστερα τροποποιήθηκαν και συμπληρώθηκαν και 
ειδικότερα τα άρθρα 3, 9, 29 και 70. 

3. Τις διατάξεις του ν. 998/1979 «Περί προστασίας των δασών και 
των δασικών εν γένει εκτάσεων της χώρας» (ΦΕΚ 289/Α) και ειδικό¬ 
τερα τα άρθρα 49 παρ. 2α περ. β' και 74. 

4. Τις διατάξεις του ν. 1577/1985 «Γενικός Οικοδομικός Κανονι¬ 
σμός» (ΦΕΚ 210/Α) και ειδικότερα τα άρθρα 3, 6 (παρ. 1), 7, 8, 9, 12 
(παρ. 6) 11, 15 και 16 όπως τροποποιήθηκαν με τις διατάξεις των ν. 
1647/86 «Οργανισμός Κτηματολογίου και Χαρτογραφήσεων Ελλά¬ 
δας» (ΦΕΚ 141/Α) και 1772/88 «Τροποποίηση διατάξεων του ν. 
1577/85 «ΓΟΚ» και άλλες σχετικές διατάξεις (ΦΕΚ 91/Α). 

5. Τις διατάξεις του ν. 1558/85 «Κυβέρνηση και Κυβερνητικά Όρ¬ 
γανα» (ΦΕΚ 137/Α) και ειδικότερα το άρθρο 23 παρ. 1. 

6. Την υπ’. αριθ. 13074/319/87 απόφαση του Υπουργού Περιβάλ¬ 
λοντος. Χωροταξίας και Δημοσίων Έργων «Έγκριση Γενικού Πολεο- 
δομικού Σχεδίου (ΓΠΣ) του δήμου Χαλκιδέων (ν. Εύβοιας)» (ΦΕΚ 
137/Δ/87). 

7. Την υπ’ αριθ. 33706/1631/27.5.87 απόφαση του Υπουργού 
Περιβάλλοντος, Χωροταξίας και Δημοσίων Έργων «Χαρακτηρισμός 
ως πυκνοδομημένων τμημάτων των πολεοδομικών ενοτήτων 2, 3, 4, 

5. 6 και 7 της συνοικίας Α «Καράμπαμπα» του δήμου Χαλκιδέων (ν. 


Εύβοιας)». 

8. Την υπ’ αριθ. 27959/1481/1988 απόφαση του Αναπληρωτή 
Υπουργού Περιβάλλοντος, Χωροταξίας και Δημοσίων Έργων 
«Έγκριση πολεοδομικής προμελέτης της πολεοδομικής ενότητας 3 της 
συνοικίας Α «Καράμπαμπα» του δήμου Χαλκιδέων (ν. Εύβοιας)». 

9. Την υπ’ αριθ. 260347/16.2.87 κοινή απόφαση Πρωθυπουργού 
και Υπουργού Γεωργίας «Περί ανάθεσης άσκησης αρμοδιοτήτων στους 
Υφυπουργούς Γεωργίας» (ΦΕΚ 83/Β/87). 

10. Την υπ’αριθ. Υ. 1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

11. Την υπ’ αριθ. Υ. 1436/1987 απόφαση του Πρωθυπουργού 
«Καθορισμός αρμοδιοτήτων του Αναπληρωτή Υπουργού Περιβάλλο¬ 
ντος, Χωροταξίας και Δημοσίων Έργων Μανόλη Παπαστεφανάκι» 
(ΦΕΚ 549/Β). 

12. Τα από 27.1.87 και 13.2.87 πρωτόκολλα παράδοσης παραλα¬ 
βής δημοσίων χορτολιβαδικών εκτάσεων.' 

13. Τις υπ’ αριθ. 56/84, 84/85, 100β/85, 100α/85, 117/85 
και 164/87 γνωμοδοτήσεις του δημοτικού συμβουλίου Χαλκιδέων και 
τις υπ’ αριθ. 38/8β και 99/87 γνωμοδοτήσεις του κοινοτικού συμβου¬ 
λίου Δροσιάς. 

14. Τις υπ’ αριθ. 2/πρακτ. 8/86, 3/πρ. 9/86, 1/πρ. 10/86, 
1/πρ. 28/86, 1/πρ. 29/86, 1/πρ. 30/86, 1/πρ. 31/86, 3 και 
4/πρ. 32/86 και τη συμπληρωματική της 7/πρ. 2/87, 2/πρ. 44/86 
και 1/πρ. 16/87 γνωμοδοτήσεις του Συμβουλίου Χωροταξίας, Οικι¬ 
σμού και Περιβάλλοντος ν. Εύβοιας. 

15. Τα υπ’ αριθ. 1651/10.4.80 και Ζ/2704/30.7.87 έγγραφα 
του Δασαρχείου Χαλκίδας. 

16. Τις υπ’ αριθ. 472/88 και 555/88 γνωμοδοτήσεις του Συμβου¬ 
λίου της Επικράτειας, με πρόταση του Αναπληρωτή Υπουργού Περι¬ 
βάλλοντος, Χωροταξίας και Δημοσίων Έργων και του Υφυπουργού Γε¬ 
ωργίας, αποφασίζουμε: 

Άρθρο 1 

Εγκρίνεται: α) το πολεοδομικό σχέδιο των πολεοδομικών ενοτήτων 
2, 4, 5, 6, 7 καθώς και τμήματος της πολεοδομικής ενότητας 3 της συ¬ 
νοικίας Α «Καράμπαμπα» του δήμου Χαλκιδέων και της κοινότητας 
Δροσιάς (ν. Εύβοιας) που τμήματά τους έχουν χαρακτηρισθεί ως πυκνο- 
δομημένα με την^ υπ’ αριθ. 33706/1631/27.5.87 απόφαση του 
Υπουργού Περιβάλλοντος, Χωροταξίας και Δημοσίων Έργων και β) η 
τροποποίηση του ρυμοτομικού σχεδίου του ίδιου δήμου στο χώρο που 
καθορίστηκε με το από 18.12.85 π.δ/γμα (ΦΕΚ 56/Δ) για αθλητικές 
εγκαταστάσεις, ΚΑΠΗ, παιδικό σταθμό και που βρίσκεται στο όριο σύν¬ 
δεσης με την παραπάνω περιοχή της οποίας εγκρίνεται το πολεοδομικό 
σχέδιο, με τον καθορισμό οικοδομήσιμων χώρων, οδών, πεζοδρόμων, 
κοινοχρήστων χώρων, χώρων πλατείας, παιδικής χαράς, παιδικού 
σταθμού, δημοτικού σχολείου - νηπιαγωγείου, δημοτικής αίθουσας συ- 
γκεντρώσεως κοινού, χώρου παιδικού σταθμού - παιδικής χαράς, γυ¬ 
μνασίου - λυκείου, κέντρου υγείας, αθλητικού κέντρου συνοικίας - δημο¬ 
τικής αίθουσας συγκεντρώσεως κοινού και πολιτιστικού κέντρου συνοι¬ 
κίας, όπως οι ρυθμίσεις αυτές φαίνονται στα δεκαέξι (16) σχετικά πρω- 








7572 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


τότυπα διαγράμματα σε κλίμακα 1:1000 που θεωρήθηκαν από τον 
Προϊστάμενο της Διεύθυνσης Τοπογραφικών Εφαρμογών με την υπ’ 
αριθ. 59810/88 πράξη του και που συνοπτικά τους αντίτυπα δημοσιεύ¬ 
ονται με το παρόν διάταγμα. 

Άρθρο 2 

Εγκρίνεται, όπως διατυπώνεται στα επόμενα άρθρα, ο πολεοδομικός 
κανονισμός της περιοχής της οποίας το πολεοδομικό σχέδιο εγκρίνεται 
με το άρθρο 1 του παρόντος κατά τομείς 1, II και III που φαίνονται στα 
ίδια διαγράμματα. 

Άρθρο 3 

1. Στον τομέα I που περιλαμβάνει τα οικοδομικά τετράγωνα ή τμή¬ 
ματα αυτών που χαρακτηρίζονται στα διαγράμματα με το στοιχείο 
ΟΤΑ. καθορίζεται η χρήση γενικής κατοικίας όπως προσδιορίζεται με 
το άρθρο 5 του π.δ/τος 81/80 (ΦΕΚ 27/Α). 

2. Στον τομέα II που περιλαμβάνει τα οικοδομικά τετράγωνα ή τμή¬ 
ματα αυτών που χαρακτηρίζονται στα διαγράμματα με το στοιχείο 
ΟΤΒ καθορίζεται η χρήση αμιγούς κατοικίας όπως προσδιορίζεται από 
την παραγρ. 1 του άρθρου 4 του π.δ/τος 81/80 (ΦΕΚ 27/Α). 

3. Στον τομέα III επιτρέπονται οι χρήσεις κοινωφελών λειτουργιών. 

Άρθρο 4 

1. Ο τομέας I καθορίζεται ως Ζώνη Κοινωνικού Συντελεστή όπως 
φαίνεται περικλειόμενη με την ένδειξη (ΖΚΣ) στα παραπάνω διαγράμ¬ 
ματα. 

2. Στη ζώνη αυτή για την εφαρμογή των κατ’ άρθρο 6 παρ. 6 του ν. 
1337/83 προγραμμάτων εφαρμόζεται δεύτερος αυξημένος συντελε¬ 
στής δόμησης (κοινωνικός συντελεστής) 2,40. 

Άρθρο 5 

Στις οικοδομές του τομέα I επιβάλλονται παρόδιες και εσωτερικές 
στοές πλάτους 4 μέτρων και ύψους πέντε μέτρων και είκοσι εκατοστών 
(5.20) όπως φαίνονται με κόκκινη διακεκομμένη γραμμή στα ίδια δια¬ 
γράμματα. 

Άρθρο 6 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης των οικοπέδων ορίζονται κατά τομείς I II και 
111 ως εξής: 

Α. Τομείς I και II 

1. Ελάχιστο πρόσωπο: δεκαπέντε (15) μέτρα 

Ελάχιστο εμβαδόν: τετρακόσια (400) τ.μ. 

2. Κατά παρέκκλιση των διαστάσεων της προηγουμένης παραγρά¬ 
φου θεωρούνται άρτια και οικοδομήσιμα τα οικόπεδα: 

α. τα οποία έχουν κατά τη δημοσίευση του παρόντος διατάγματος 
ελάχιστο πρόσωπο 10 μ. και ελάχιστο εμβαδόν 200 τ.μ. 

β. προκύπτουν από την οριστική πράξη εφαρμογής της πολεοδομικής 
μελέτης ή προέρχονται από εισφορές σε γη σύμφωνα με το άρθρο 8 του 
ν. 1337/83, εφόσον έχουν ελάχιστο πρόσωπο επτά (7) μ. και ελάχιστο 
εμβαδόν εκατόν είκοσι (120) τ.μ. 

3. Επιπλέον των προϋποθέσεων των προηγουμένων παργ. 1 και 2 τα 
οικόπεδα θεωρούνται άρτια και οικοδομήσιμα εφόσον στο οικοδομήσιμο 
τμήμα τους εγγράφεται κάτοψη κτιρίου με ελάχιστη επιφάνεια 50 μ' 
και ελάχιστη διάσταση 5 μ. 

4. Συντελεστής δόμησης: οκτώ δέκατα (0,8). 

5. Κατ’ εξαίρεση της προηγούμενης παραγρ. ορίζεται συντελεστής 
δόμησης 1, 2 για οικόπεδα εμβαδού μικρότερου των 150 τ.μ. εφόσον η 
συνολική επιφάνεια ορόφων δεν υπερβαίνει τα 120 τ.μ. Η εξαίρεση αυτή 
έχει εφαρμογή μόνο σε οικόπεδα που έχουν προκύψει από κατάτμηση 
μέχρι της 10.3.82 αφού αφαιρεθεί το εμβαδόν της εισφοράς σε γη σύμ¬ 
φωνα με το ν. 1337/83. 

6α. Για τον τομέα I ορίζεται μέγιστο ποσοστό κάλυψης εβδομήντα 
τοις εκατό (70%) της επιφάνειας του οικοπέδου. 

β. Για τον τομέα II ορίζεται μέγιστο ποσοστό κάλυψης εξήντα τοις 
εκατό (60%) της επιφάνειας του οικοπέδου. 

Β. Επιπλέον για τον τομέα I. 

I α. Το μέγιστο επιτρεπόμενο ύψος των κτιρίων ορίζεται σε 15 μέτρα 
με την επιφύλαξη των παρ. 2α και 2β. 


β. Η πρόσοψη του κτιρίου διαμορφώνεται υποχρεωτικά καθ’ όλο το 
μήκος της οικοδομικής γραμμής με φέροντα στοιχεία μέχρι ύψους δώ¬ 
δεκα (12) μέτρων. 

γ. Εάν ο συντελεστής δόμησης δεν επαρκεί για τα ανωτέρω, μειώνε¬ 
ται υποχρεωτικά κατ’ αντιστοιχεία το ποσοστό κάλυψης. 

δ. Μετά την εξάντληση του ύψους των 12 μέτρων στην πρόσοψη του 
κτιρίου, εάν τυχόν δεν έχει εξαντληθεί ο συντελεστής δόμησης, μπορεί 
να πραγματοποιηθεί όροφος σε ελάχιστη εσοχή από την πρόσοψη 2,5 
μέτρων και σε ελεύθερη διάταξη εντός του ως άνω καθοριζομένου μεγί¬ 
στου ύψους. 

2α. Στα οικοδομικά τετράγωνα που βρίσκονται μεταξύ των οδών 
Παλαμά - Καραϊσκάκη - Απόλλωνα - Νικοδήμου και φαίνονται στα δια¬ 
γράμματα με σταυρωτή διαγράμμιση το μέγιστο επιτρεπόμενο ύψος κα¬ 
θορίζεται σε δέκα (10) μέτρα. 

β. Στα οικοδομικά τετράγωνα που βρίσκονται μεταξύ των οδών Πα¬ 
λαμά - Αγίου Νεκταρίου και κοινοχρήστων χώρων το μέγιστο επιτρεπό¬ 
μενο ύψος των κτιρίων καθορίζεται σε επτά μέτρα και τριάντα εκατοστά 
(7,30) μ. 

γ. Στα οικοδομικά τετράγωνα των παραπάνω εδαφίων α και β απα¬ 
γορεύεται η κατασκευή κτιρίων επί υποστηλωμάτων (ΡΙΕΟΤΙ8). 

Πάνω από το ανώτερο ύψος των κτιρίων επιβάλλεται η κατασκευή 
κεραμοσκεπούς στέγης με μέγιστη επιτρεπόμενη κλίση μέχρι 25%. 

3. Απαγορεύονται ανοικτοί εξώστες για τους πάνω από το ισόγειο 
ορόφους. 

4. Επιτρέπεται η δια·;·<ρφωση ημιϋπαίθριων χώρων πάνω από τα 
5,20 μ. 

5. Στο ισόγειο επιτρέπεται η κατασκευή μεσοπατώματος με υποχρε¬ 
ωτικό ελεύθερο ύψος από το δάπεδο του ισογείου 2,40 μ. Το απομένον 
ελεύθερο ύψος του ισογείου ορίζεται επίσης σε 2,40 μ. Το μεσοπάτωμα 
μπορεί να επεκτείνεται στη στοά καθώς και σε πρόβολο (εξώστη) πλά¬ 
τους μέχρι 2 μ. από την οικοδομική γραμμή. Ο εξώστης έχει πλήρες 
στηθαίο συνολικού ύψους ενός μέτρου και τριάντα εκατοστών (1,30) μ. 
με αφετηρία τη στάθμη 2,40 μ. από το δάπεδο του ισογείου. 

6. Κατά την κρίση της Επιτροπής Πολεοδομικού και Αρχιτεκτονικού 
Ελέγχου (ΕΠΑΕ) μπορεί να επιτρέπεται για λειτουργικούς λόγους σύν¬ 
δεση του εξώστη με την περιβάλλουσα πλατεία με κλίμακα και με διά¬ 
σταση στηθαίου όπως ορίζεται στην προηγούμενη παράγραφο. 

Γ. Επιπλέον για τον τομέα II: 

1. Το μέγιστο επιτρεπόμενο ύψος των κτιρίων ορίζεται σε οκτώ (8) μ. 

2α. Στα οικοδομικά τετράγωνα που φαίνονται με μαύρη διαγράμ¬ 
μιση στά ίδια διαγράμματα το μέγιστο επιτρεπόμενο ύψος των κτιρίων 
ορίζεται σε επτά μέτρα και τριάντα εκατοστά (7,30) μ. 

β. Στα παραπάνω οικοδομικά τετράγωνα απαγορεύεται η κατα¬ 
σκευή κτιρίων επί υποστηλωμάτων (ΡΙΕΟΤΙδ). 

γ. Πάνω από το ανώτατο ύψος των κτιρίων επιβάλλεται η κατα¬ 
σκευή κεραμοσκεπούς στέγης με μέγιστη επιτρεπόμενη κλίση μέχρι 
25%. 

Δ. Τομέας 111 

1. Μέγιστο ποσοστό κάλυψης των οικοπέδων εβδομήντα τοις εκατό 
(70%) της επιφάνειας τους. 

2. Συντελεστής δόμησης 0,8. 

Άρθρο 7 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του παρόντος δια¬ 
τάγματος. 


Αθήνα, 22 Σεπτεμβρίου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ Ο ΥΦΥΠΟΥΡΓΟΣ 

ΠΕΡΙΒΑΛ., ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ ΓΕΩΡΓΙΑΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ ΚΩΣΤΑΣ ΤΣΙΓΑΡΙΔΑΣ 

ΓΕΟΡΓΙΟΧ ΜΠΑΜΠΑΛΗΖ 
ΓΟΠΟΓ ΡΑ·ΟΙ ΜΗΧΑΝΙΚΟΙ 

ΝΟΜΑΡΧΙΑ ΕΥΒΟΙΑΣ 
Τ. Π. » Π. Ε. 


ΚΤΗΜΑΤΟΛΟΓΙΚΟ ΔΙΑΓΡΑΜΜΑ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 7605 


ΑΝΑΚΟΙΝΩΣΕΙΣ 

' - ( 2 ) 
Ειδοποίηση παρακατάθεσης αποζημίωσης από αναγκαστική απαλλο¬ 
τρίωση λόγω ρυμοτομίας Αστικού ακινήτου, κειμένου στην περιφέ¬ 
ρεια του Δήμου Βύρωνος Αττικής. 

Συμφώνως προς τα άρθρα 7 και 8 παράγρ. 3 του Ν.Δ. 797/1971 
«περί αναγκαστικών απαλλοτριώσεων», φέρομεν εις γνώσιν των κάτωθι 
αναφερομένων, ήτοι α) των κεκτημένων ή αξιούντων δικαιώματα κυ- 
ριότητος επί της καθορισθείσης οριστικώς, δυνάμει των υπ’ αριθ. 
2893/87 απόφ. Πολυμελούς Πρωτοδικείου Αθηνών και 10057/88 
ομοίας του Εφετείου Αθηνών, αποζημιώσεως τιμής μονάδος, αφορώ- 
σης ρυμοτομηθέν τμήμα πρώην οικοπέδου κειμένου εις περιοχήν Δήμου 
Βύρωνος και επί της οδού Κερκύρας, κατόπιν εκδόσεως της υπ’ αριθ. 
1/1980 Πράξεως Προσκυρώσεως και αναλογισμού αποζημιώσεως 
του Γραφείου Πολεοδομίας Αθηνών, κυρωθείσης διά της υπ’ αριθ. 
38403/1342/80 αποφάσεως του Προϊσταμένου ΔΠΔΑ, εμφαινομέ- 
νου του τμήματος του πρώην οικοπέδου εις το συνοδεύον την άνω πρά- 
ξιν και από 5.1.1980 τοπογραφικό διάγραμμα του Τεχν. Υπαλλήλου 
Γ. Φύττα υπό τα στοιχεία 28 - 29 - 30 - 31 - 32 - 4 -12 - 28 εκ μ 2 57. 

β) Των τυχόν επί του ακινήτου τούτου εγγεγραμμένων ή κατασχό- 


ντων δανειστών ή τρίτων διεκδικητών, ότι η δυνάμει των άνω δυο απο¬ 
φάσεων εκδοθεισών εις δίκας μεταξύ της ειδοποιούσης και της αξιούσης 
τότε δικαιώματα κυριότητος επί των άνω τμημάτων οικοπέδου Ευαγ¬ 
γελίας θυγ. Βασιλ· Παπαγρηγορίου, εν συνεχεία δε των αξιούντων μετά 
τον θάνατον εκείνης τα αυτά δικαιώματα, Ανδρέου Βασιλ. Παπαγρηγο¬ 
ρίου και Κων/νου Βασιλ. Παπαγρηγορίου, κατοίκων Αθηνών, καθορι- 
σθείσα οριστικώς αποζημίωσις διά τα άνω τμήματα, κατετέθη εις το 
Ταμείον Παρακαταθηκών και Δανείων Αθηνών, υπέρ των διά της νομί¬ 
μου οδού αναγνωρισθησομένων δικαιούχων ή κληρονόμων της αρχικής 
άνω δικαιούχου, εκδοθέντος του υπ’ αριθ. 938239/29.9.1988 Γραμ¬ 
ματίου συστάσεως Παρακαταθήκης του Ταμείου Παρακαταθηκών και 
Δανείων Αθηνών, εκ δραχμών τριακοσίων ογδοήκοντα δυο χιλιάδων 
εκατόν πενήντα (382.150) μετά των νομίμων τόκων. 

ί Η ειδοποιούσα 
ΕΥΑΝΘΙΑ ΜΑΡΓΕΤΗ 

Αθήνα, 4 Οκτωβρίου 1988 

Ο Πληρεξούσιος Δικηγόρος 
ΠΑΝΑΓΙΩΤΗΣ Γ. ΠΑΡΑΣΚΕΥΟΠΟΥΛΟΣ 
(Αρ. διπλ. Ταμ. Δ.Ε.Α. 6382821/7.10.88) 

